פרופ' לין שלר מכהנת כמרצה בכירה במחלקה לפוליטיקה וממשל באוניברסיטת בן גוריון. בנוסף, לין היא ראשת התכנית הבין-אוניברסיטאית ללימודי אפריקה. לין בוחנת במחקריה את המפגשים הקולוניאליים והפוסט-קולוניאליים בין חברות אפריקאיות ומערביות.
מחקריה של רות ג'יניאו מתמקדים בשנים האחרונות בחיילים אפריקאים אשר שירתו בצבא הצרפתי במהלך התקופה הקולוניאלית. מחקרה הנוכחי עוסק בחקירות רצח בסנגל הקולוניאלית מסוף המאה ה-19 ועד שנות העשרים של המאה ה-20.
צבי בנטואיץ הינו ראש המרכז למחלות טרופיות ואיידס בפקולטה למדעי הבריאות של אוניברסיטת בן-גוריון בנגב ומייסד קרן נאלא, אשר פועלת לביעור מחלות הנגרמות על ידי תולעי מעיים באתיופיה.
מחקרה של יעל אבסירה עוסק בהיסטוריה של אפריקה בתחום הפיתוח הבינלאומי ובעוני, בעבר, כיום ובעתיד. מחקרה הנוכחי בוחן כיצד פיתוח בינלאומי עובד? מדוע הוא נכשל או מצליח? כיצד אפריקאים תופסים פיתוח?
ענת רוזנטל עובדת על פרסום ספרה שעוסק בתכניות טיפול באיידס במלאווי, וכן על פרסום שלושה מאמרים על איידס ובריאות ילדים במלאווי ובסביבות אחרות עם אמצעים-מעוטים. בנוסף, ענת מובילה שיתוף פעולה חדש בין אוניברסיטת בן-גוריון והאוניברסיטה האפריקאית בזימבבואה.
אניטה נודלמן הינה אנתרופולוגית רפואית יישומית בעלת ניסיון רב במחקר איכותני ופיתוח תוכניות לבריאות מינית ומניעת איידס בישראל ובאפריקה.
אבישי בן-דרור במחקריו חוקר את הקשרים בין קהילות מוסלמיות בקרן אפריקה בתקופה הקולוניאלית המאוחרת של המאה ה-19. בנוסף, אבישי בוחן את התפקידים שכובשים מצרים שיחקו באגן הנילוס ובחוף הסומלי במהלך סוף המאה ה-19.
לאונרדו כהן מתמקד במחקרו בהיסטוריה של קרן אפריקה וכן בהיסטוריה של הישועים. מחקרו החדש מעמיק את הבנתנו אודות התפתחויות זרמי מחשבה אפרו-מרקסיסטיים שהתפתחו במחצית השנייה של המאה ה-20.
גיא רופא במחקרו מתמקד בתרגום ועריכה אקדמית של ארבע אתנוגרפיות פורטוגזיות מהעשור האחרון של המאה ה-18. טקסטים אלו מתארים את המבנים הפוליטיים והשקפות העולם הקוסמולוגיות של הקבוצות האתניות השונות באזור דרום-מזרח אפריקה, היכן שהנוכחות הפורטוגזית הייתה משמעותית.
מירי סטריאן היא כלכלנית אשר משתמשת בשיטות מחקר כמותניות ומחקרי שדה על מנת ללמוד על קיימות ואפקטיביות של פרויקטי פיתוח. מחקריה העכשווים עוסקים במיקרו מימון, צמיחה של עסקים קטנים ובחירת מנהיגות בקבוצות חיסכון. בנוסף, היא חוקרת השתתפות אזרחית בסכסוכים אלימים. מחקריה העכשויים מתמקדים במזרח אפריקה.
מחקרו הנוכחי של דיויד גוס מתמקד בהמצאת הכיסא: "מסורת באתיופיה: כיסא אקסום". מחקר זה בוחן את הייצור של רהיטים בסדנאות-עבודה עכשוויות באדיס אבבה ובאקסום, אשר יצרו "מסורת חדשה" בעיצוב כיסאות באתיופיה- כיסא אקסום.
אורנית אבידר היא דוקטורנטית במחלקה לפוליטיקה וממשל במסלול ללימודי אפריקה באוניברסיטת בן-גוריון. מחקרה בוחן פרויקטים באפריקה הקשורים למים ואת הסיבות להיותם לא ברי-קיימא, מנקודת המבט של קהילות כפריות.